open-index/open-wikipedia-markdown huggingface dataset:
மச்சக்கெண்டை

***மச்சக்கெண்டை*** (*தாவ்கின்சியா பிளமெண்டோசா*)(*Dawkinsia filamentosa*), **இறகிழை மீன்** சிற்றினம் ஆகும். இளம் மீன்களில் நிறமோ கரும் புள்ளிகளோ இல்லை. மூன்று மாதம் ஆன நிலையில்  நிறத்தைப் பெறத் தொடங்கும். இம்மீன் வேகமாக நீந்தக்கூடியது. ஆண் மச்சக்கெண்டை பெண் மீனைவிடப் பெரியவை. ஆண் மீன், நீரில் இடப்பட்ட முட்டைகளின் மீது நீந்துவதன் மூலம் முட்டைகளைக் கருவுறச் செய்கின்றன. இந்தியாவின் தென்மேற்கு மாநிலங்களான கேரளா, தமிழ்நாடு மற்றும் கர்நாடகாவிற்கு அருகிலுள்ள கடலோரப் பகுதிகளில் இந்தச் சிற்றினம் பொதுவாகக் காணப்படுகிறது . இந்த சிற்றினம் கரும்புள்ளி பார்ப் என்றும் அழைக்கப்படுகிறது.

## சொற்பிறப்பியல்
இதன் பேரினப் பெயரான, *தாவ்கின்சியா*  என்பது அறிவியல் மற்றும் குறிப்பாக, பரிணாம அறிவியலின் இவருடைய பங்களிப்பு செய்த புகழ்பெற்ற இங்கிலாந்து நாட்டைச் சேர்ந்த பரிணாம உயிரியலாளர் ரிச்சர்ட் டாக்கின்சு நினைவாக இடப்பட்டது.

## கண்டறிதல்
பெரிய மீன்கள் மற்ற தெற்காசிய புன்டியசு மீன்களிலிருந்தும் பின்வரும் எழுத்துக்களின் பண்புகளால் வேறுபடுகிறார்கள்:கிளைத்த முதுகு -துடுப்புக் கதிர்கள், வயது வந்த ஆண்களுக்கு மட்டும் இழை போன்ற நீண்டு காணப்படும்; ஒவ்வொரு வால் துடுப்பிலும் மடலின் நுனிக்கு அருகில் கண்ணைப் போல அகலமான ஒரு கருப்பு பட்டை; கீழ் உதடு தொடர்ச்சியானது; குத-துடுப்பு பின்புறமாக 2 முதல் 5 வால் செதில்கள், குத-துடுப்பிற்கு முன்னதாக உடலில் தனித்த அடையாளங்கள் இல்லை. *பு. அசிமிலிசி*லிருந்து முன்முனைக்கு முன் அமைக்கப்பட்ட வாய் மூலம் வேறுபடுத்தப்பட்டது (பிற - தாழ்வான);  பார்பெல்சு சிறியது, 0.5-2.2 நிலையான நீளம் % (Vs. 5.5-9.3%); பிந்தைய சுற்றுப்பாதை தலை நீளம் நிலையான நீளத்தின் 11.0-12.1% (பிற 8.7-10.4%); மற்றும் கண்குழியிடை விட்டம் 11.2-12.2% நிலையான நீளத்தில் (10.0-11.1%) . விளக்கம்: ஒரு எளிய மற்றும் 14 அல்லது 15 கிளைக் கதிர்களைக் கொண்ட இடுப்பு துடுப்பு. உடலில் 18,19 அல்லது 20 செதில்கள் கொண்ட பக்கவாட்டுக் கோடு, 1-3 செதில்கள் வால் துடுப்பின் அடிப்பகுதியினை தாண்டி நீட்டிக்கப்படுகிறது.

## பரவல்
தென்னிந்தியாவின் மேற்குத் தொடர்ச்சி மலைப் பகுதியில் கேரளா, தமிழ்நாடு மற்றும் கர்நாடகாவின் காணப்படுகிறது. இது ஒரு அகணிய உயிரி.

தென்மேற்கு இந்தியாவின் கேரள மாநிலம், வேம்பநாட்டு ஏரிக்கும் அரபிக்கடலுக்கும் இடையில் அமைந்துள்ள ஆலப்புழா இதன் மாதிரி இருப்பிடம் ஆகும்.

## வாழ்விடம்
இந்த சிற்றினம் தாழ் நில கரையோர வெள்ளப்பெருக்கு பகுதிகளில் மிகவும் பொதுவாகக் காணப்படுகிறது. இது ஆறுகள், கயவய், கடலோர சதுப்புநிலங்கள் மற்றும் நீர்த்தேக்கங்களின் நன்னீர் மற்றும் உவர் நீர் என இரண்டிலும் காணப்படுகிறது.

## மீன்பிடித்தல்
கேரளாவின் ஆறுகளில், இந்த மீன்கள் மிகுதியாக வளர்வதோடு, புழுக்கள் மற்றும் பூச்சிகளின் அதிக உணவு காரணமாக, மழைக்காலத்தில் இவை அதிகமாகக் காணப்படும். இக்காலங்களில் மீனவர்கள் தூண்டில் மூலம் எளிதில் பிடிக்கின்றனர்.

## மேற்கோள்கள்

## இதனையும் காண்க
* தாவ்கின்சியா ரோகானி

பகுப்பு:அகணிய உயிரிகள்
பகுப்பு:இந்திய உயிரினங்கள்
பகுப்பு:கெண்டை மீன்கள்
ஜாஜ்பூர்

**ஜாஜ்பூர்** (**Jajpur**) (also known as **Jajapur**), கிழக்கு இந்தியாவில் ஒடிசா மாநிலத்தில் உள்ள  ஜாஜ்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரம் புவனேஸ்வருக்கு வடக்கே 97.8 கிலோமீட்டர் தொலைவிலும்; கட்டக்கிற்கு வடகிழக்கே 76.4 கிலோ மீட்டர் தொலைவிலும் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி  17 வார்டுகளும், 8,198 வீடுகளும் கொண்ட ஜாஜாப்பூர் நகரத்தின் மக்கள் தொகை 37,458  ஆகும். அதில் ஆண்கள்  19,216  மற்றும் பெண்கள் 18,242 ஆக உள்ளனர். பாலின விகிதம் 1000 ஆண்களுக்கு 949 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.21% ஆகவுள்ளனர். இதன் சராசரி  எழுத்தறிவு 72.87% ஆகவுள்ளது. இதன் மக்கள் தொகையில் இந்துக்கள் 88.18%, இசுலாமியர் 11.72%  மற்றும் பிறர் 0.09% ஆகவுள்ளனர். 
## கல்வி
* என். சி. தன்னாட்சிக் கல்லூரி 
* சாது கௌரேஷ்வர் கல்லூரி
*வியாசநகர் கல்லூரி 
## தட்ப வெப்பம்

## மேற்கோள்கள்

### உசாத்துணை

* 
* 

## வெளி இணைப்புகள்

* 

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:ஜாஜ்பூர் மாவட்டம்
ஜார்சுகுடா

**ஜார்சுகுடா** (**Jharsuguda**), கிழக்கு இந்தியாவில் உள்ள ஒடிசா மாநிலத்தின் ஜார்சுகுடா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது சத்தீஸ்கர் மாநில எல்லையை ஒட்டியுள்ளது. 45 சதுர கிலோ மீட்டர் பரப்பளவு கொண்ட ஜார்சுகுடா உலோகத் தொழிற்சாலைகள் நிறைந்த தொழில் நகரம் ஆகும். இந்நகரம் *ஒடிசாவின் மின்சக்தி தலைநகரம்* எனப்போற்றப்படுகிறது. ஜார்சுகுடா நகரத்தில் வீர் சுரேந்திர சாய் வானூர்தி நிலையம் உள்ளது.ஜார்சுகுடா நகரம் மாநிலத் தலைநகரான புவனேஸ்வருக்கு வடமேற்கே 343.6 கிலோ மீட்டர் தொலைவில், சத்தீஸ்கர் மாநில எல்லையை ஒட்டியுள்ளது.

## முக்கிய பழங்குடிகள்
ஜார்சுகுடா நகரத்தில் சபாரா மக்கள், கிஷான் மக்கள், குறுக் மக்கள், புயான் மக்கள், முண்டா மக்கள், சாந்தலி மக்கள்  16,948 பேர் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 24 வார்டுகளும்,  21,916  வீடுகளும் கொண்ட ஜார்சுகுடா நகரத்தின் மக்கள் தொகை 97,730 ஆகும். அதில் ஆண்கள் 50,932  மற்றும் பெண்கள் 46,798 ஆக உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி  எழுத்தறிவு 84.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 13,870  மற்றும் 16,948	ஆகவுள்ளனர். 

இதன் மக்கள் தொகையில் இந்துக்கள் 89.73%, இசுலாமியர் 5.78%, சீக்கியர்கள் 0.41%, கிறித்தவர்கள் 3.7% மற்றும் பிறர் 0.37% ஆகவுள்ளனர்.

## போக்குவரத்து

ஜார்சுகுடா சந்திப்பு இரயில் நிலையம் டாடாநகர்-பிலாஸ்பூர், ஹவுரா-நாக்பூர்-மும்பை மற்றும் ஜார்சுகுடா-விஜயநகரம் இருப்புப் பாதையில் அமைந்துள்ளது. ஜார்சுகுடா வானூர்தி நிலையம் உள்நாட்டுப் போக்குவரத்திற்கு மட்டும் உள்ளது. மாநில நெடுஞ்சாலை எண் 10 இந்நகரம் வழியாகச் சென்று, தேசிய நெடுஞ்சாலை எண் 49 உடன் இணைகிறது.

## தட்ப வெப்பம்

## போக்குவரத்து

ஜார்சுகுடா சந்திப்பு இரயில் நிலையம் டாடாநகர்-பிலாஸ்பூர், ஹவுரா-நாக்பூர்-மும்பை மற்றும் ஜார்சுகுடா-விஜயநகரம் இருப்புப் பாதையில் அமைந்துள்ளது. ஜார்சுகுடா வானூர்தி நிலையம் உள்நாட்டுப் போக்குவரத்திற்கு மட்டும் உள்ளது. மாநில நெடுஞ்சாலை எண் 10 இந்நகரம் வழியாகச் சென்று, தேசிய நெடுஞ்சாலை எண் 49 உடன் இணைகிறது.

## மேற்கோள்கள்

## வெளி இணைப்புகள்
* Jharsugda district website
* Jsglive - Local news channel
* Official - Election commission of India, Odisha election Website 

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:ஜார்சுகுடா மாவட்டம்
மகேந்திர சிங் பதி

**மகேந்திர சிங் பதி** (*Mahendra Singh Bhati*) இந்தியாவின் உத்தரப் பிரதேசத்தைச் சேர்ந்த ஓர் அரசியல்வாதியாவார். உத்தரபிரதேசத்தின் தாத்ரி நகர் தொகுதியை பிரதிநிதித்துவப்படுத்தி 3 முறை சட்டமன்ற உறுப்பினராக தேர்ந்தெடுக்கப்பட்டு பணியாற்றியுள்ளார்.  மகேந்திர சிங் பதியும் இவரது நண்பர் உதய் பிரகாசு ஆர்யா ஆகியோர் தாத்ரி ரயில் நிலையம் அருகே 13 செப்டம்பர் 1992 அன்று ஆயுதமேந்திய ஆசாமிகளால் சுட்டுக் கொல்லப்பட்டனர்.

1992 ஆம் ஆண்டில் மகேந்திர சிங் பதியைக் கொன்றதற்காக முன்னாள் மாநிலங்களவை நாடாளுமன்ற உறுப்பினர் டி.பி. யாதவ் உட்பட 8 பேர் மீது குற்றம் சுமத்தப்பட்டு 28 பிப்ரவரி 2015 அன்று அவர்களுக்கு ஆயுள் தண்டனை விதிக்கப்பட்டது. 
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:உத்தரப் பிரதேச நபர்கள்
1,1'-பெரோசினிருகார்பாக்சிலிக் அமிலம்

**1,1'-பெரோசீனிருகார்பாக்சிலிக் அமிலம்** (*1,1'-Ferrocenedicarboxylic acid*) என்பது Fe(C5H4CO2H)2 என்ற மூலக்கூற்று வாய்ப்பாட்டால் விவரிக்கப்படும் கரிம இரும்பு சேர்மமாகும். பெரோசீனின் மிக எளிய இருகார்பாக்சிலிக் அமில வழிப்பெறுதியாக இது கருதப்படுகிறது. மஞ்சள் நிறத்தில் திண்மப்பொருளாகக் காணப்படும் இச்சேர்மம் நீரிய காரத்தில் கரைகிறது. 1,1'-பெரோசீனிருகார்பாக்சிலிக் அமிலத்தின் பெயரிலுள்ள  1,1' பகுதி தனித்தனி வளையங்களில் கார்பாக்சிலிக் அமிலக் குழுக்களின் இருப்பிடத்தைக் குறிக்கிறது.

## தயாரிப்பு
ஈரெசுத்தர்களான Fe(C5H4CO2R)2 (R = மெத்தில், எத்தில்) சேர்மத்தை நீராற்பகுப்பு செய்வதன் மூலம் 1,1'-பெரோசீன்யிருகார்பாக்சிலிக்கு அமிலத்தைத்  தயாரிக்கலாம். இந்த ஈரெசுத்தரை வளையபெண்டாடையீனைட்டின் (C5H4CO2R)- கார்பாக்சியெசுத்தரின் சோடியம் உப்புடன் இரும்பு குளோரைடு உப்பைச் சேர்த்து சூடாக்குவதன் மூலம் தயாரித்துக் கொள்ளலாம். 

## பயன்கள்
பெரோசீன் ஈரமிலகுளோரைடு, பெரோசீன் ஈரைசோசயனேட்டு, பெரோசீன் ஈரமைடு, பெரோசீன் ஈரமீன் போன்ற வழிப்பெறுதிகள் தயாரிப்பதற்கான முன்னோடிச் சேர்மமாக 1,1'-பெரோசீன்யிருகார்பாக்சிலிக்கு அமிலம் பயன்படுகிறது. இவற்றின் வாய்பாடுகள் முறையே, Fe(C5H4COCl)2, Fe(C5H4NCO)2, Fe(C5H4CONH2)2, மற்றும் Fe(C5H4NH2) என்பனவாகும்.

1,1'-பெரோசீன்யிருகார்பாக்சிலிக்கு அமிலத்தின் வழிப்பெறுதிகள் சில ஆக்சிசனேற்ற ஒடுக்க மூலக்கூற்று கருவிகளிலும், சில ஆக்சிசனேற்ற ஒடுக்க மேற்பூச்சுகளிலும் உட்கூறுகளாக உள்ளன. 

## தொடர்புடைய சேர்மம்
பெரோசீன்கார்பாக்சிலிக்கு அமிலம்

## மேற்கோள்கள்

பகுப்பு:பெரோசீன்கள்
பகுப்பு:டைகார்பாக்சிலிக் அமிலங்கள்
பகுப்பு:அரோமாட்டிக் அமிலங்கள்
தாவ்கின்சியா ரோகானி

***தாவ்கின்சியா ரோகானி*** (*Dawkinsia rohani*) என்பது *தாவ்கின்சியா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலைகளில் காணப்படும் அகணிய உயிரி ஆகும்.  இம்மீன்கள் தமிழ்நாட்டில் கன்னியாகுமரி மாவட்டத்தில் அரபிக்கடலில் கலக்கும் மலை ஓடைகளில் வாழ்கிறது. 

## சொற்பிறப்பியல்
இந்தியா மற்றும் இலங்கையின் நன்னீர் மீன்களில் ரோகான் பெத்தியகொட (பி. 1955) செய்த பணியைப் பாராட்டி, ரோகான் நினைவாக இந்த மீனிற்குப் பெயரிடப்பட்டது.

## மேற்கோள்கள்

பகுப்பு:அகணிய உயிரிகள்
பகுப்பு:கெண்டை மீன்கள்
தாவ்கின்சியா சிங்களா

**தாவ்கின்சியா சிங்களா** (*Dawkinsia singhala*) என்பது *தாவ்கின்சியா*  பேரினத்தைச் சேர்ந்த கதிர்-துடுப்பு மீன் சிற்றினமாகும். இது இலங்கையில் மட்டுமே காணப்படும் அகணிய உயிரி. பரிணாம உயிரியலாளரான ரிச்சர்ட் டாக்கின்சு பெயரால் இதன் பேரினம் *தாவ்கின்சியா* எனப் பெயரிடப்பட்டது. இந்த சிற்றினம் முன்னர் இலங்கையில் *புண்டியசு பிளமெண்டோசசு* என அடையாளம் காணப்பட்டது. இதன் அதிகபட்ச உடல் நீளம் 9.1 செ.மீ. ஆகும். முதிர்வடைந்த மீன்கள் (>6 செ.மீ. நிலையான நீளம்) *புன்டியசு பிளமெண்டோசசி*லிருந்து குத துடுப்பு தோற்றம் அல்லது வால் துடுப்பில் தனித்துவமான அடையாளங்கள் இல்லாதது போன்றவற்றால் வேறுபடுகிறது.

## மேற்கோள்கள்

பகுப்பு:அகணிய உயிரிகள்
பலாங்கீர்

**பலாங்கீர்** (**Balangir** also known as **Bolangir**), கிழக்கு இந்தியாவில் அமைந்த ஒடிசா மாநிலத்தில் உள்ள பலாங்கீர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரித்தானிய இந்தியாவின் ஆட்சியின் போது பாட்னா சமஸ்தானத்தின் தலைநகராக பாலங்கீர் நகரம் விளங்கியது. இது மாநிலத் தலைநகரம் புவனேஸ்வருக்கு மேற்கே 321.9 கிலோ மீட்டர் தொலைவில் உள்ளது. இது கடல் மட்டத்திலிருந்து 383 மீட்டர் (800 அடி) உயர்த்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21
வார்டுகளும், 21,980 வீடுகளும் கொண்ட பலாங்கீர் நகரத்தின் மக்கள் தொகை 98,238  ஆகும். அதில் ஆண்கள் 50,582 மற்றும் பெண்கள் 47,656 ஆக உள்ளனர். பாலின விகிதம் 1000 ஆண்களுக்கு 942 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். இதன் சராசரி  எழுத்தறிவு  86.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,346  மற்றும் 4,864 ஆகவுள்ளனர். 

இதன் மக்கள் தொகையில் இந்துக்கள் 92.46%, இசுலாமியர் 1.9%, கிறித்தவர்கள் 4.82% மற்றும் பிறர் 0.77% ஆகவுள்ளனர். 

## போக்குவரத்து
### [[வானூர்தி நிலையம்]]
இதன் வடக்கில் 176 கிலோ மீட்டர் தொலைவில் ஜார்சுகுடா வானூர்தி நிலையம்  உள்ளது. 
### இரயில் நிலையம்
பலாங்கீர் சந்திப்பு தொடருந்து நிலையம் ஜார்சுகுடா-சம்பல்பூர் இருப்புப் பாதையில் உள்ளது.
## தட்ப வெப்பம்

## மேற்கோள்கள்

## வெளி இணைப்புகள்
* Govt. Of Odisha Website
* Odisha Tourism
* Official website of Balangir

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:பாலங்கீர் மாவட்டம்
கேந்திராபடா

**கேந்திரபாரா** (**Kendrapara**), கிழக்கு இந்தியாவில் உள்ள ஒடிசா மாநிலத்தின் கேந்திராபடா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரான புவனேஸ்வருக்கு வடகிழக்கே 85.2 கிலோ மீட்டர் தொலைவில் உள்ளது. மகாநதியின் கிளை ஆறான சித்திரோப்தலா ஆறு கேந்த்திரபாரா மாவட்டத்தில்  பாய்கிறது. இதன் கிழக்கில் வங்காள விரிகுடா உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21 வார்டுகளும், 8,892   வீடுகளும் கொண்ட கேந்திரபாரா நகரத்தின் மக்கள் தொகை  47,006 ஆகும். அதில் ஆண்கள் 24,212 மற்றும் 22,794 பெண்கள்  ஆக உள்ளனர். பாலின விகிதம் 1000 ஆண்களுக்கு  941 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11% ஆகவுள்ளனர். இதன் சராசரி  எழுத்தறிவு 89.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,890 மற்றும் 605 ஆகவுள்ளனர். இதன் மக்கள் தொகையில் இந்துக்கள் 67.91%, இசுலாமியர் 31.64%  மற்றும் பிறர் 0.42% ஆகவுள்ளனர். 

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்திராபடா மாவட்டம்
தால்செர்

thumb | வலது | தால்செர் ஜகன்னாதர் கோவில்
**தால்செர்** (**Talcher**), கிழக்கு இந்தியாவில் உள்ள ஒடிசா மாநிலத்தில் உள்ள  அனுகோள் மாவட்டத்தில் உள்ள தால்செர் வருவாய் வட்டத்தின் நிர்வாகத் தலைமையிட நகரம் மற்றும்  நகராட்சி ஆகும். பிரித்தானிய இந்தியாவின் ஆட்சியில் தால்செர் சமஸ்தானத்தின் தலைநகரமாக தால்செர் விளங்கியது. இது மாநிலத் தலைநகரான புவனேஸ்வருக்கு வடமேற்கே 139 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21 வார்டுகளும்,  9,114  வீடுகளும் கொண்ட தால்செர் நகரத்தின் மக்கள் தொகை 40,841  ஆகும். அதில் ஆண்கள் 21,774  மற்றும் பெண்கள் 19,067  ஆக உள்ளனர். பாலின விகிதம் 1000 ஆண்களுக்கு 876 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்   12% ஆகவுள்ளனர். இதன் சராசரி  எழுத்தறிவு 85.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,658 மற்றும் 	1,703 ஆகவுள்ளனர்.

இதன் மக்கள் தொகையில் இந்துக்கள் 95.57%, இசுலாமியர் 3.52%, சீக்கியர்கள் 0.69%, கிறித்தவர்கள் 0.15% மற்றும் பிறர் 0.07% ஆகவுள்ளனர்.
## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:அனுகோள் மாவட்டம்
நயாகிரிசி

**புதிய வேளண்மை இயக்கம்**  (*New Agriculture Movement*) வங்காளதேச நாட்டில் மேற்கத்திய பூச்சிக்கொல்லிகள் மற்றும் மரபணு மாற்றப்பட்ட விதைகளின் பயன்பாட்டை  எதிர்த்து நடைபெறும்  ஓர் இயக்கமாகும். வங்காள மொழியில் இவ்வியக்கத்தை நயாகிரிசி என்று அழைக்கிறார்கள்.

பூச்சிக்கொல்லிகள் மற்றும் நூற்புழுக் கொல்லிகளைப் பயன்படுத்தி பயிர்கள் வளர்ப்பதால்  சுற்றுச்சூழல் அபாயங்களுக்கு ஆளாக நேரிடும் என்ற நம்பிக்கைக்கு பதிலளிக்கும் வகையில் இந்த இயக்கம் தொடங்கப்பட்டது. 

உடல்நலக் கவலைகளுக்கு மேலதிகமாக, நயாகிரிசி  இயக்கம் கரிம வேளாண்மையையும்  களைகளாகக் கருதப்படும் தாவரங்களின் உணவு மற்றும் விலங்கு தீவனத்திற்கான பயன்பாட்டையும் வலுவாக ஊக்குவிக்கிறது.  மேலும் இவ்வியக்கம் தன்னிறைவை மேம்படுத்துவதாகவும், மேற்கத்திய மேம்பாட்டு நிறுவனங்கள் மற்றும் சர்வதேச நாணய நிதியத்திலிருந்து வங்காளதேசத்தை விலக்குவதாகவும் கருதப்படுகிறது. 

பெண்களை ஆதரிப்பதில் நயாகிரிசி இயக்கம் சிறப்பு கவனம் செலுத்துகிறது. ஏழை பெண் தலைமைத்துவ குடும்பங்களுக்கு கால்நடைகளை வழங்கும் திட்டத்தை செயற்படுத்துகிறது. கன்று ஈனும் வரை ஒரு பசு அக்குடும்பத்தில் இருக்கும். பின்னர் பசு  மற்றொரு குடும்பத்திற்கு அனுப்பப்படும்.  உள்ளூர் பயிர் வகைகளிலிருந்து விதைகளை சேகரிக்க மகளிர் விதை வலையமைப்பும் இத்திட்டத்தின் ஒரு பகுதியாகும்.. 
## இவற்றையும் காண்க

* சூழலியல்
* சூழலியம்
* சுற்றுச்சூழல் பாதுகாப்பு
* வாழ்விடப் பாதுகாப்பு
* இயற்கை மூலதனம்
* இயற்கை வளம்
* பல்லுயிர் சாகுபடி
* புதுப்பிக்கத்தக்க வளம்
* பேண்தகுநிலை

## மேற்கோள்கள்

பகுப்பு:வங்காளதேசம்
பகுப்பு:வங்காளதேசத்தில் உடல்நலம்
அனோமா ஆறு

**அனோமா ஆறு** (*Anoma River*) என்பது பண்டைய இந்தியாவின் மத்திய தேசத்தில் இருந்த ஓர் ஆறாகும். பௌத்த மரபின்படி, இது கபிலவஸ்துவுக்கு அருகில் அமைந்திருந்தது. இந்த ஆற்றைக் கடந்து இளவரசர் சித்தார்த்தர் (அவரது குதிரை கந்தகா மற்றும் தேரோட்டி சன்னாவுடன் ) அரண்மனையை விட்டு வெளியேறினார். அங்கு அவர் புத்தராக மாறுவதற்கு முன்பு தனது தலைமுடியை மழித்து, தனது அரச உடையைக் கைவிட்டு, அதை மாற்றுவதன் மூலம் உலகைத் துறந்தார். ஒரு துறவியின் ஆடைகளை அணிந்தார்.

அலெக்சாண்டர் கன்னிங்காம் உத்தரபிரதேசத்தின் கோரக்பூர் மாவட்டத்திலுள்ள அவுமியுடன் இந்த ஆற்றை அடையாளம் கண்டார். அதே நேரத்தில் ஏசிஎல் கார்லேல் இது பஸ்தி மாவட்டத்தில் உள்ள குட்வா நாலா என்ற சிறிய சிற்றோடை என்று கூறுகிறார்.

## மேற்கோள்கள்

பகுப்பு:பௌத்தம்
பகுப்பு:இந்திய ஆறுகள்
பகுப்பு:பண்டைய இந்திய ஆறுகள்
கோர்த்தா

**கோர்த்தா** (**Khordha**), கிழக்கு இந்தியாவில் உள்ள ஒடிசா மாநிலத்தின் கோர்த்தா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரமான புவனேஸ்வருக்கு தென்மேற்கில் 26 கிலோ மீட்டர் தொலைவில் உள்ளது. தேசிய நெடுஞ்சாலை எண் 16 மற்றும் மாநில நெடுஞ்சாலை எண் 16 கோர்த்தா நகரம் வழியாகச் செல்கிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 22 வார்டுகளும், 9,328  வீடுகளும் கொண்ட கோர்த்தா நகரத்தின் மக்கள் தொகை 46,205  ஆகும். அதில் ஆண்கள் 23,937  மற்றும் பெண்கள்  22,268  ஆக உள்ளனர். பாலின விகிதம் 1000 ஆண்களுக்கு 930 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  9%  ஆகவுள்ளனர். இதன் சராசரி  எழுத்தறிவு 92.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,716 மற்றும் 1,313 ஆகவுள்ளனர். 

இதன் மக்கள் தொகையில் இந்துக்கள் 90.9%, இசுலாமியர் 6.85%, கிறித்தவர்கள் 2.13% மற்றும் பிறர் 0.12% ஆகவுள்ளனர்.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கோர்த்தா மாவட்டம்
கேந்துசர்

**கேந்துசர்** (**Kendujhar**), கிழக்கு இந்தியாவில் உள்ள ஒடிசா மாநிலத்தின் கேந்துசர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது மாநிலத் தலைநகரமான புவனேஸ்வருக்கு வடமேற்கே 224.5 கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியில் கியோஞ்சர் சமஸ்தானத்தின் தலைநகராக கேந்துசர் நகரம் விளங்கியது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 21 வார்டுகளும், 13,627 வீடுகளும் கொண்ட கேந்துசர் நகரத்தின் மக்கள் தொகை  60,590  ஆகும். அதில் ஆண்கள் 31,481 மற்றும் பெண்கள் 29,109 ஆக உள்ளனர். பாலின விகிதம் 1000 ஆண்களுக்கு 925  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.63% ஆகவுள்ளனர். இதன் சராசரி  எழுத்தறிவு 87.23% ஆகவுள்ளது. இதன் மக்கள் தொகையில் இந்துக்கள் 94.95%, இசுலாமியர் 3.90%, சீக்கியர்கள் 0.14%, கிறித்தவர்கள் 0.38% மற்றும் பிறர் 0.64% ஆகவுள்ளனர்.
## படக்காட்சிகள்
Some images of keonjhar.
File:KEONJHAR town as seen from above..jpg|கேந்துசர் நகரம்
File:Keonjhar.jpg|
File:Kendujhargarh palace.jpg|கேந்துசர் கோட்டை & அரண்மனையின் சிதிலங்கள் 

## தட்ப வெப்பம்

## மேற்கோள்கள்

## வெளி இணைப்புகள்
 
* Satellite map
* Government of India website for Kendujhar

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்துஜர் மாவட்டம்
பர்பில்

**பர்பில்** (**Barbil**), கிழக்கு இந்தியாவின் ஒடிசா மாநிலத்தின் கேந்துசர் மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான கேந்துசர் நகரத்திற்கு வடமேற்கே 74.4 கிலோ மீட்டர் தொலைவிலும்; மாநிலத் தலைநகரான புவனேஸ்வருக்கு வடமேற்கே 297.2 கிலோ மீட்டர் தொலைவிலும் உள்ளது. மலைகள் சூழ்ந்த இந்நகரம் கடல்மட்டத்திலிருந்து 477 மீட்டர் உயரத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 15  வார்டுகளும், 15,094 வீடுகளும் கொண்ட பர்பில் நகரத்தின் மக்கள் தொகை  66,540 ஆகும். அதில் ஆண்கள் 34,938 மற்றும் பெண்கள் 31,602 ஆக உள்ளனர். பாலின விகிதம் 1000 ஆண்களுக்கு 905 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15% ஆகவுள்ளனர். இதன் சராசரி  எழுத்தறிவு  72.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,500 மற்றும் 16,291 ஆகவுள்ளனர். இதன் மக்கள் தொகையில் இந்துக்கள் 84.27%, இசுலாமியர் 10% கிறித்தவர்கள் 3.21% மற்றும் பிறர் 0.15% ஆகவுள்ளனர்.
## பொருளாதாரம்
பர்பில் நகரத்தைச் சுற்றிலும் இரும்பு கனிமச் சுரங்கங்கள் பெருமளவில் உள்ளது.
## போக்குவரத்து
### [[தொடருந்து நிலையம்]]
பர்பில் தொடருந்து நிலையம், ஹவுரா, டாடாநகர், ரூர்கேலா, புவனேஸ்வர், புரி போன்ற நகரங்களுக்கு தொடருந்து சேவைகள் உள்ளது.
### [[வானூர்தி நிலையம்]]

## தட்ப வெப்பம்

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்துஜர் மாவட்டம்
ஜோடா

**ஜோடா** (**Joda**), கிழக்கு இந்தியாவின் ஒடிசா மாநிலத்தில் உள்ள கேந்துசர் மாவட்டத்தில் உள்ள நகராட்சியுடன் கூடிய நகரம் ஆகும். திட்டமிட்டு நிறுவப்பட்ட ஜோடா நகரத்தைச் சுற்றிலும் அதிக அளவில் இரும்பு & மங்கனீஸ் கனிமச் சுரங்கங்கள் உள்ளது. இந்நகரத்தில் சோனா ஆறு பாய்கிறது. இது மாவட்டத் தலைமையிட நகரமான கேந்துசருக்கு கிலோ மீட்டர் தொலைவிலும்; மாநிலத் தலைநகரான புவனேஸ்வருக்கு கிலோ மீட்டர் தொலைவிலும் உள்ளது. பர்பில் நகரம் 13 கிலோ மீட்டர் தொலைவில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14 வார்டுகளும், 10,643 வீடுகளும் கொண்ட ஜோடா நகரத்தின் மக்கள் தொகை 46,631  ஆகும். அதில் ஆண்கள் 23,951  மற்றும் பெண்கள் 22,680  ஆக உள்ளனர். பாலின விகிதம் 1000 ஆண்களுக்கு 947 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.57% ஆகவுள்ளனர். இதன் சராசரி  எழுத்தறிவு 72.16% ஆகவுள்ளது. இதன் மக்கள் தொகையில் இந்துக்கள் 90.98%, இசுலாமியர் 7.13%, சீக்கியர்கள் 0.39%, கிறித்தவர்கள்  1.29% மற்றும் பிறர் 0.21% ஆகவுள்ளனர். 

## பொருளாதாரம்
ஜோடா நகரத்தில் இரும்பு தொடர்பான தொழிற்சாலைகள் அதிகம் உள்ளது. 
## போக்குவரத்து
இந்நகரத்திற்கு அருகில் பர்பில்-கொல்கத்தாவை இணைக்கும்  பன்ஸ்பானி தொடருந்து நிலையம் உள்ளது. பர்பில் 
## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்துஜர் மாவட்டம்
மாநிலங்களவைத் தேர்தல்கள் 1962

**மாநிலங்களவைத் தேர்தல்கள் 1962** (*1962 Rajya Sabha elections*) என்பது 1962ஆம் ஆண்டு இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுக்க நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1962-ல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்டனர் உறுப்பினர்கள்
1962-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1962-68 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் இறந்தால் தவிர, 1968ஆம் ஆண்டில் ஓய்வு பெற்றனர். .

## இடைத்தேர்தல்
கீழ்க்கண்ட இடைத்தேர்தல் 1962 ஆம் ஆண்டு நடைபெற்றது.

#

## மேற்கோள்கள்
 
 

பகுப்பு:மாநிலங்களவைத் தேர்தல்கள்
செம்மச்சக்கெண்டை

***தாவ்கின்சியா உருபுரோடிங்டசு*** (*Dawkinsia rubrotinctus*) என்பது தென்னிந்தியாவில் உள்ள காவேரி ஆற்றுப் படுகையில் காணப்படும் அகணிய உயிரி ஆகும். இது *பார்ப்* மீனாகும்.

## பரவல்
அதிகபட்சமாக 8.6 செ.மீ. நீளம் வளரக்கூடிய இந்த மீன், தென்னிந்தியாவின் கேரள மாநிலத்தின் வயநாடு மாவட்டத்தில் உள்ள பெரிய காவிரி நீர்ப்பிடிப்புக்குள் உள்ள கபினி ஆற்றின் துணை ஆறான மானந்தவாடி ஆற்றில் காணப்படுகிறது. தற்போது இந்த மீன் கர்நாடகா, கேரளா மற்றும் தமிழ்நாடு மாநிலங்களில் காவிரி ஆற்றின் வடிகால் முழுவதும் பரவலாகக் கருதப்படுகிறது.

தெற்கு கேரளாவில் உள்ள கல்லடையாற்றிலிருந்து ஒரே மாதிரியான தோற்றமுடைய மீன்கள் பதிவு செய்யப்பட்டுள்ளதால், இதன் வரம்பின் முழு அளவும் உறுதி செய்யப்படவில்லை. குறிப்பாக இவை *தா. அசிமிலிசு*டன் இணைசேர்ந்து இயற்கையாகக் கலப்பினங்களை உருவாக்கலாம்.

## மேற்கோள்கள்

பகுப்பு:கெண்டை மீன்கள்
பகுப்பு:அகணிய உயிரிகள்
அசுரர்

*அரக்கர்
*அசுரர் (இந்து சமயம்)
*அசுரர் (பௌத்தம்)
இலாகூரில் காற்று மாசுபாடு

இலாகூரில் காற்று மாசுபாடு  (Air pollution in Lahore)  பாக்கித்தான் நாட்டின் பஞ்சாப் மாகாணத்தில் தொடர் பிரச்சினையாக இருந்து வருகிறது. காற்று மாசுபாட்டிற்கு பாக்கித்தான் இந்தியாவை குற்றம் சாட்டிக் கொண்டிருந்தாலும் பாக்கித்தான் குடிமக்கள் இதை ஏற்கவில்லை. 

## நவம்பர் 2017
2017 ஆம் ஆண்டு நவம்பர் மாதத்தில்  காற்று மாசுபாடு காரணமாக இலாகூருக்கான  விமானங்கள் இரத்து செய்யப்பட்டன. 

## சனவரி 2019
2019 ஆம் ஆண்டு சனவரியில்  ஏற்பட்ட ஒரு புகை மூட்டம் காற்று மாசுபாட்டைக் குறைப்பதற்கான நடவடிக்கைகளைத் தூண்டியது. 

## ஏப்ரல் 2020
2020  ஆண்டு ஏப்ரல் மாதத்தில்  பாக்கித்தானில் கோவிட்டுD-19  நெருக்கடி முடிவடைந்ததைத் தொடர்ந்து காற்று மாசுபாடு மீண்டும் வெடித்தது.

## நவம்பர் 2021
நவம்பர் 2021 ஆம் ஆண்டு நவம்பர் மாதத்தில்  ஏற்பட்ட புகைமூட்டம், குடிமக்களுக்கு சுவாசிப்பதில் சிரமத்தை ஏற்படுத்தியுள்ளது.  சளி, காய்ச்சல் ஆகியவை பொதுவான நோய்களாக மாறின. சமீபத்திய புள்ளிவிவரங்களின்படி, காற்று மாசுபாட்டின் அடிப்படையில் இலாகூர் உலகிலேயே முதலிடத்தில் உள்ளது.    இலாகூரில் உள்ள கோட் லக்பத் பகுதியில் அதிகபட்சமாக 680 காற்றுத் தரச் சுட்டெண்  மதிப்பீடு பதிவாகியுள்ளது. 

இலாகூர் பெருநகர மாநகராட்சி, நீர் மற்றும் சுகாதார நிறுவனம், காவல்துறை, மாவட்ட நிர்வாகம் மற்றும் இலாகூர் மின்சார விநியோக நிறுவனம்   ஆகிய 5 சிறப்புப் படைகள் இலாகூரின் புகைமூட்டத்தை எதிர்த்துப் போராட அமைக்கப்பட்டுள்ளன.

## மேற்கோள்கள்

பகுப்பு:இலாகூர்
தாவ்கின்சியா எக்சுகிலமேசியோ

**தாவ்கின்சியா எக்சுகிலமேசியோ** (*Dawkinsia exclamatio*) என்பது இந்தியாவின் கேரளாவின் கல்லடையாற்றில் காணப்படும் சைப்ரினிட் மீன் சிற்றினமாகும். இது கூழாங்கல் மற்றும் பாறை அடிப்பகுதியில் தெளிவான நீர் உள்ள பகுதிகளில் காணப்படும். இந்த சிற்றினம் 8.3. செ.மீ. நீளம் வரை வளரக்கூடியது.

## மேற்கோள்கள்

பகுப்பு:கெண்டை மீன்கள்
கடவூர் தேவாங்கு சரணாலயம்

**கடவூர் தேவாங்கு சரணாலயம்** (*Kaduvur Slender Loris Sanctuary*) என்பது தமிழ்நாட்டில் திண்டுக்கல் மற்றும் கரூர் மாவட்டங்களை உள்ளடக்கிய வனப்பகுதியில் அமையவிருக்கும் இந்தியாவின் முதல் தேவாங்கு காப்பகம் ஆகும். தமிழக அரசு இதற்கான பூர்வாங்கப் பணிகளைத் துவக்கிட அரசாணை வெளியிட்டுள்ளது. இச்சரணாலயம் சுமார் 11,806 ஹெக்டேர் பரப்பளவில் அமைய உள்ளது.

[thumb|மையம்|alt=தேவாங்கு|தேவாங்கு

==தேவாங்கு==
[|thumb|மையம்|alt=தேவாங்கு|தேவாங்கு
தேவாங்கு இரவாடி வகையினைச் சார்ந்த சிறிய வகைப் பாலூட்டி ஆகும். இது வேளாண் பகுதிகளில் காணப்படும் விவசாயத் தீங்குயிரிகளை வேட்டையாடி அழித்து விவசாயிகளுக்கு நன்மைப் பயக்கின்றது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்த விலங்கு அருகிய இனமாகப் பட்டியலிடப்பட்டுள்ளது.

## உருவவியல் மற்றும் உடற்கூறியல்

மெலிந்த உடல் மற்றும் நீண்ட கைகளைக் கொண்டது மற்றும் இரவு நேரங்களில் தெளிவாக நன்கு பார்க்கும் பெரிய கண்களை உடைய இந்த சிறிய வகை மனிதக்குரங்கு தேவாங்கு (Slender Loris) என்று அழைக்கப்படுகிறது. 

** சராசரி நீளம்  : 22 - 24 செ.மீ 
** ஆண்  எடை  : 275 - 295 கி 
** பெண் எடை  : 260 - 273 கி 
**முதுகு மற்றும் ரோமம்  - அடர் பட்டையுடன் கூடிய சாம்பல் நிறம்
**வயிற்றுப்புறம், அடிப்பகுதி : வெள்ளை, வெளிறிய, மங்கலான, அல்லது நிறமற்றவை.

## அமைவிடம்
கடவூர் தேவாங்கு சரணாலயம் திண்டுக்கல் மாவட்டத்தில் வேடசந்தூர், திண்டுக்கல் கிழக்கு, நத்தம் வட்டங்களிலும் கரூர் மாவட்டத்தில் கடவூர் வட்டத்தினையும் உள்ளடக்கிய வனப்பகுதியில் அமைகின்றது. திண்டுக்கல்லிலிருந்து 28 கிலோமீட்டர் தொலைவும், திருச்சிராப்பள்ளியிவிருந்து 79 கிலோமீட்டர் தொலைவும், மதுரையிலிருந்து 82 கிலோமீட்டர் தொலைவும், கரூரிலிருந்து 74 கிலோமீட்டர் தொலைவும் உடையது. 

## பார்வை நேரம்
மாலை 6.00  மணி முதல் இரவு 8.00 மணி வரை 

## சரணாலயக் கைபேசிப் பயன்பாடுகள்
#* முன்பதிவுப் பயணச்சீட்டு
#* நிகழ்வுப் பதிவு
#* நேரடி அறிவிப்புகள்
#* சரணாலய வழிகாட்டி

## பாதுகாப்பு நடவடிக்கை

#### செய்ய வேண்டியவைகள்

# நுழைவு நேரங்களைக் கண்டிப்பாகப் பின்பற்றி, வனவிலங்குகளின் தாக்கத்தைக் குறைக்க தேவையான அனுமதிகளை வழங்கவும்.
# பாதைகளை மதிக்கவும்.

#### செய்ய கூடாதவைகள்

# ஆயுதங்கள், வெடிபொருள்கள் அல்லது பட்டாசுகளுடன் உள்ளே நுழைய கூடாது.
# எந்த வகையான ஒலி ஏற்படுத்தும்  பொருள்களையும் கொண்டு செல்ல கூடாது.
# விலங்குகளுக்கு உண்ணக்கூடிய எந்தப் பொருளையும் கொடுக்க கூடாது.
# எளிதில் தீப்பிடிக்கக்கூடிய எந்தப் பொருள்களையும் எடுத்துச் செல்ல கூடாது.
# மையத்திற்குள் மது அருந்துவதும் புகைபிடிப்பதும் கண்டிப்பாகத் தடைசெய்யப்பட்டுள்ளது.
# நெகிழியில் தயாரித்த  பொருள்கள் தடை செய்யப்பட்டுள்ளன.

## சட்டப் பாதுகாப்பு
1972-ஆம் ஆண்டின் இந்திய வனவிலங்குப் பாதுகாப்புச் சட்டத்தின் (Wildlife Protection Act, 1972) அட்டவணை 1-இன் கீழ், மிக உயர்ந்த சட்டப் பாதுகாப்பு (Highest legal protection) வழங்கப்பட்டுள்ளது. இந்த அட்டவணையில் உள்ள விலங்குகள் மற்றும் தாவரங்களை வேட்டையாடுவதோ அல்லது சேதப்படுத்துவதோ கடுமையான குற்றமாகக் கருதப்படுகிறது.

## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:திண்டுக்கல் மாவட்டம்
பவானிபட்டணம்

**பவானிபட்டணம்** (**Bhawanipatna**), கிழக்கு இந்தியாவின் ஒடிசா மாநிலத்தின் களஹாண்டி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான புவனேஸ்வருக்கு தென்மேற்கில் 397.1 கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியின் போது இந்நகரம் களஹண்டி சமஸ்தானத்தின் தலைநகராக விளங்கியது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 20 வார்டுகளும், 15,599  வீடுகளும் கொண்ட பவானிபட்டணம் நகரத்தின் மக்கள் தொகை 69,045 ஆகும். அதில் ஆண்கள்  35,506 மற்றும் பெண்கள் 33,539  ஆக உள்ளனர். பாலின விகிதம் 1000 ஆண்களுக்கு  பெண்கள் 945 வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11% ஆகவுள்ளனர். இதன் சராசரி  எழுத்தறிவு 85% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 12,889 மற்றும் 4,016 ஆகவுள்ளனர். 

இதன் மக்கள் தொகையில் இந்துக்கள் 94.62%, இசுலாமியர் 2.97%, சீக்கியர்கள் 0.71%, கிறித்தவர்கள் 1.12% மற்றும் பிறர் 0.58% ஆகவுள்ளனர்.
## கல்வி
# வேளாண்மைக் கல்லூரி, பவானிபட்டணம் 
# அரசு பொறியியல் கல்லூரி, பவானிபட்டணம்
# அரசு பாலிடெக்னிக் கல்லூரி, பவானிபட்டணம்
#ஆசிரியர் பயிற்சிக் கல்லூரி, பவானிபட்டணம்  
# களஹண்டி பல்கலைக்கழகம் 
# களஹண்டி மருத்துவக் கல்லூரி & மருத்துவ மனை
# சர்தார் ராஜாஸ் மருத்துவக் கல்லூரி & மருத்துவமனை
## போக்குவரத்து
### [[தொடருந்து நிலையம்]]
பவானிபட்டணம் இரயில் நிலையம் உள்ளது.  
### சாலைகள்
தேசிய நெடுஞ்சாலை எண் 26 மற்றும் மாநில நெடுஞ்சாலை எண்கள் 26, 16, 6 மற்றும் 44 பவானிபட்டணம் வழியாகச் செல்கிறது.
## தட்ப வெப்பம்

## மேற்கோள்கள்

## வெளி இணைப்புகள்
* Official website of Kalahandi
* Map of Kalahandi

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:களாஹாண்டி மாவட்டம்
2015 இலாகூர் தொழிற்சாலை பேரழிவு

**2015 இலாகூர் தொழிற்சாலை பேரழிவு** (*2015 Lahore factory disaster*) 2015 ஆம் ஆண்டு நவம்பர் மாதம் 4 ஆம் தேதியன்று பாக்கித்தான் நாட்டின் இலாகூர் அருகே உள்ள சுந்தர் தொழிற்பேட்டையில் அமைந்திருந்த பொருட்கள் வாங்கும் பை தொழிற்சாலையில் நிகழ்ந்தது.   இவ்விபத்தில் குறைந்தது 45 பேர் கொல்லப்பட்டனர். சுமார் 150 பேர் இடிபாடுகளில் சிக்கினர்.   பாக்கித்தான் இராணுவம், பக்ரியா நகர மீட்புக் குழு ஆகியவற்றின் ஆதரவுடன் சுந்தர் தொழிற்பேட்டை மேலாண்மை வாரியத்தால் மீட்புப் பணிகள் நடைபெற்றன. 

பெரிய மீட்பு நடவடிக்கையில் இராணுவப் பொறியாளர்கள் மற்றும் நகர்ப்புற தேடல் மற்றும் மீட்புப் பணியாளர்கள் அடங்கிய குழு ஈடுபட்டது.  இடிபாடுகளில் சிக்கியவர்களிடமிருந்து கைபேசிகள் மூலம் செய்திகள் பெறப்பட்டன. நவம்பர் 4 ஆம் தேதி நிலவரப்படி, சரிவு ஏற்பட்ட இடத்திற்கு கனரக இயந்திரங்களை கொண்டு செல்வதில் ஏற்பட்ட சவால் மீட்பு முயற்சியில் தடையாக இருந்தது. 

இப்பேரழிவு அனைத்து தொழிற் பேட்டையின் செயல்பாடு மற்றும் மேலாண்மை மற்றும் அவை பின்பற்றும் விதிகளின் மீது ஒரு முக்கிய விளைவை ஏற்படுத்தியது.
## மேற்கோள்கள்

பகுப்பு:பாக்கித்தான்
பகுப்பு:இலாகூர்
தும்பினை கான்

**தும்பினை கான்** என்பவர் போர்சிசின் ஏகாதிபத்திய மங்கோலியப் பழங்குடியினத்தின் கான் ஆவார். இவரைத் தைமூரிய அரசமரபினர் துமனய் கான் என்றும் அழைக்கின்றனர். இவர் 11 மற்றும் 12ஆம் நூற்றாண்டுகளுக்கு இடையில் வாழ்ந்தார். இவரது மகனும், இவருக்குப் பின் ஆட்சிக்கு வந்தவருமான காபூல் கான் கமக் மங்கோலியக் கூட்டமைப்பை இவரது இறப்பிற்குப் பிறகு தோற்றுவித்தார் . இவரது இரண்டாம் மகன் காதுலி தன் அண்ணன் காபூலுடன் ஒப்புக் கொண்டு வாழ்ந்தார். காபூல் கான் வழியில் தும்பினை கானின் நான்கம் தலைமுறை வழித்தோன்றலாக மங்கோலியப் பேரரசைத் தோற்றுவித்த செங்கிஸ் கானும், காதுலி பருலாசின் வழியில் தும்பினை கானின் ஒன்பதாம் தலைமுறை வழித்தோன்றலாக தைமூரியப் பேரரசைத் தோற்றுவித்த தைமூரும் திகழ்கின்றனர். தும்பினை கான் கய்டு கானின் பேரன் ஆவார்.

## உசாத்துணை

பகுப்பு:12ஆம் நூற்றாண்டு மங்கோலிய ஆட்சியாளர்கள்
பகுப்பு:மங்கோலியக் கான்கள்
மாநிலங்களவைத் தேர்தல்கள் 1965

**மாநிலங்களவைத் தேர்தல்கள் 1965** (*1965 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1965ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1965-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1965-1971 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1971ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
கீழ்க்கண்ட இடைத்தேர்தல் 1965ஆம் ஆண்டு நடைபெற்றது.

#

#

## மேற்கோள்கள்
 
 

பகுப்பு:மாநிலங்களவைத் தேர்தல்கள்
தே. பட்டுசாமி முதலியார்

**தே. பட்டுசாமி முதலியார்** (*D. Pattuswamy Mudaliar*)(பிறப்பு நவம்பர், 19, 1935) என்பவர் இந்திய அரசியல்வாதி, துணி வியாபாரி ஆவார். இவர் 1980 இந்திய நாடாளுமன்றப் பொதுத் தேர்தலில் இந்திய தேசிய காங்கிரசு வேட்பாளராகப் போட்டியிட்டு வந்தவாசி தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் திருவண்ணாமலை மாவட்டத்தில் செங்குந்த கைக்கோளர் குடும்பத்தில் பிறந்தவர் ஆவார்.

## மேற்கோள்கள்

பகுப்பு:நாடாளுமன்ற இந்திய தேசிய காங்கிரசு உறுப்பினர்கள்
பகுப்பு:1935 பிறப்புகள்
பகுப்பு:திருவண்ணாமலை மாவட்ட மக்கள்
சன்னா (பௌத்தம்)

[link=//upload.wikimedia.org/wikipedia/commons/thumb/f/f0/KITLV_88034_-_Unknown_-_Relief_of_Chanda_and_Kanthaka_in_British_India_-_1897.tif/lossy-page1-220px-KITLV_88034_-_Unknown_-_Relief_of_Chanda_and_Kanthaka_in_British_India_-_1897.tif.jpg|thumb| தெய்வீகத் தேரோட்டி சன்னாவுடன் [கந்தகாவின் புடைப்புச் சிற்பம், 1897]]
**சன்னா** (**Channa**) ( தெய்வீகத் தேரோட்டி)  புத்தராக மாறவிருந்த இளவரசர் சித்தார்த்தரின் அரச ஊழியரும் தலைமைத் தேரோட்டியும் ஆவார். தம்மபதத்தின் 78 வது வசனத்தில் விவரிக்கப்பட்டுள்ளபடி சன்னா பின்னர் புத்தரின் சீடராகி அருகதர் ஆனார்.

## பின்னணி
மன்னன் சுத்தோதனரின் அரசவையில் பணியாளராக இருந்தவர். சித்தார்த்தன் வெளியுலகைப் பற்றி அறிந்து கொள்ளாமல் இருப்பதற்காக அவரது தந்தையால் கட்டப்பட்ட ஆடம்பர அரண்மனைகளில் இருந்த சித்தார்த்தனின் தேவைகளைப் பூர்த்தி செய்ய பணியமர்த்தப்பட்டார். சாக்கியர்களின் தலைநகரான சித்தார்த்தர் கபிலவஸ்துவைச் சுற்றி வசித்து வந்த தனது குடிமக்களைச் சந்தித்தார். அவரது 29 ஆவது வயதில் தனது வாழ்க்கையைப் பற்றி யோசிக்கும் தருணம் வாய்க்கப் பெற்றார். ஒருமுறை இவருடன் வெளியே சென்றபோது, நான்கு காட்சிகளைக் காண நேர்ந்தது. அவை;

# ஒரு வயதான தள்ளாடும் கிழவர்
# ஒரு நோயாளி
# அழுகிக் கொண்டிருந்த ஒரு பிணம்
# நாலாவதாக ஒரு முனிவன்

இது உலகத்தைத் துறக்கும் முடிவை அவருக்குள் தூண்டியது. சித்தார்த்தருக்கு வயதில் மூத்தவரும், நோய்வாய்ப்பட்டவருமான சன்னா, இறந்தவரின் இறுதிச் சடங்குகள் நடந்து கொண்டிருந்த காட்சிகளையும், இறுதியாக, ஆன்மீக வாழ்வுக்காக உலக வாழ்க்கையைத் துறந்த ஒரு துறவியையும் சித்தார்த்தருக்கு விளக்கினார். அரண்மனைக்குள்ளேயே இருந்த சித்தார்த்தருக்கு இக்காட்சிகள் அதிர்ச்சியை அளித்தன. அரண்மனைக் காவலர்கள் உறங்கிக் கொண்டிருந்த வேளையில் தப்பிச் சென்று சந்நியாசியாக மாறுவதற்கு சித்தார்த்தனுக்கு உதவினார். 

முதலில் எதிர்ப்பு தெரிவித்து, சித்தார்த்தன் தன்னை விட்டு விலகுவதை ஏற்க மறுத்த பிறகு, சன்னா கந்தகாவை சேணத்தில் ஏற்றி,  நகருக்கு வெளியே குதிரையில் ஏறி அனோமா ஆற்றின் ஓரத்தில் உள்ள காட்டிற்கு அழைத்துச் சென்றார். அரண்மனைக்கு திரும்பியதும், சித்தார்த்தாவின் உடைகள், ஆயுதங்கள் மற்றும் முடிகளை சன்னா, சுத்தோதர்ணாவிடம் திருப்பிக் கொடுத்தார், சன்னா அவரை விட்டு வெளியேற மறுத்ததால், சித்தார்த்தா அவரைத் திரும்பும்படி கட்டாயப்படுத்தினார்.

## பிற்கால வாழ்க்கை
கௌதம புத்தராக சித்தார்த்தர் ஞானமடைந்ததும், கபிலவஸ்துவுக்குத் திரும்பியதும், சன்னா பௌத்த துறவியானார், சங்கத்தில் சேர்ந்தார். சித்தார்த்தர் ஞானமடையும் போது அவருடன் தனியாக இருந்ததால், சன்னா மற்ற துறவிகளிடம் ஆணவத்துடன் நடந்து கொண்டார். மேலும் இரண்டு தலைமை சீடர்களான சாரிபுத்திரர் மற்றும் மௌத்கல்யாயனர் ஆகியோரை அடிக்கடி விமர்சித்தார். புத்தரின் தொடர்ச்சியான ஆலோசனைகள் இருந்தபோதிலும், இவர் மற்ற துறவிகளை தொடர்ந்து அதிகாரம் செய்தார். பரிநிர்வாணத்திற்கு முன், புத்தர் ஆனந்திரடம் சன்னா மீது பிரம்மதாண்டத்தை சுமத்த அறிவுறுத்தினார். இதன் மூலம் மற்ற துறவிகள் இவரை புறக்கணிப்பார்கள். இதனையறிந்த சன்னா தனது நடத்தைக்காக வருந்தினார். அவர் மன்னிப்பு கேட்டு பெறுவதற்கு முன்பு மூன்று முறை மயக்கமடைந்தார். இறுதியில் அருகதர் ஆனார்.

## சான்றுகள்

* 
* Electronic copy - verse 78

பகுப்பு:கௌதம புத்தர்
கிள்ளியூர், சென்னை

**கெல்லீஸ், சென்னை** அல்லது **கிள்ளியூர்** என்ற‌ உப புறநகர்ப்பகுதி, இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தில், கீழ்ப்பாக்கம் புறநகர்ப் பகுதிக்கு அருகில் அமைந்துள்ளது. வணிக நிறுவனங்கள், குடியிருப்புப் பகுதிகள் நிறைந்த கெல்லீஸ், போக்குவரத்து அதிகம் கொண்ட ஓர் ஊர். கெல்லீஸ் நகரை இணைக்கும் வண்ணம், மெற்றோ இரயில்வேயின், 2ஆம் கட்ட, மூன்றாவது வழித்தடம் (phase II, corridor 3), சுரங்கப்பாதை உருவாக தமிழக முதல்வர் அடிக்கல் நாட்டியுள்ளார்.

## அமைவிடம்
கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள கெல்லீஸ் நகரின் புவியியல் ஆள்கூறுகள்: 13°05'08.8"N, 80°14'39.7"E (அதாவது, 13.085768°N, 80.244352°E) ஆகும்.
## அருகிலுள்ள ஊர்கள்
கீழ்ப்பாக்கம், புரசைவாக்கம், சேத்துப்பட்டு (சென்னை), அயனாவரம், ஓட்டேரி மற்றும் எழும்பூர் ஆகியவை கெல்லீஸுக்கு அருகிலுள்ள முக்கியமான ஊர்கள்.
## போக்குவரத்து
### சாலைப் போக்குவரத்து
சென்னை மாநகரப் போக்குவரத்துக் கழகம் மூலம் பேருந்து சேவைகள் கெல்லீஸ் நகரை சென்னை மற்றும் அதனைச் சுற்றியுள்ள புறநகர்ப் பகுதிகளுடன் இணைக்கின்றன.
### தொடருந்து போக்குவரத்து
சுமார் 2 கி.மீ. அருகிலுள்ள சென்னை எழும்பூர் தொடருந்து நிலையம், கெல்லீஸ் நகர மக்கள் வெளிமாவட்டங்கள் சென்று வர பயனுள்ளதாக அமைந்துள்ளது. மேலும் எழும்பூர் மெற்றோ நிலையம் மூலம் சென்னை மற்றும் புறநகர்ப் பகுதிகளின் போக்குவரத்திற்கு எளிதாக உள்ளது. சுமார் 3 கி.மீ. தொலைவிலுள்ள சென்னை மத்திய தொடருந்து நிலையம், வெளிமாநிலத் தொடர்புகளுக்கும் ஏற்றதாகப் பயன்படுகிறது. 
### மெற்றோ வழித்தடம்
சென்னையில் இரண்டாம் கட்ட மெற்றோ வழித்தடம் 3-க்கான பணிகள் ஆரம்பிக்கப்பட்டுள்ளன. இந்த வழித்தடம் மூன்றானது, மாதவரத்தில் ஆரம்பித்து, கெல்லீஸ் வழியாக சிறுசேரி சிப்காட் வரை அமைகிறது. இதன் நீளம் 45.8 கி.மீ. என வரையறுக்கப்பட்டுள்ளது. இதில் உயர்மட்டப் பாதைகள் மற்றும் சுரங்கப்பாதைகள் அடங்கும். மாதவரம் பால்பண்ணை ஆரம்பித்து, தபால் பெட்டி, முராரி மருத்துவமனை, மூலக்கடை, செம்பியம், பெரம்பூர் மார்க்கெட், பெரம்பூர் மெட்ரோ, அயனாவரம், ஓட்டேரி, பட்டாளம், பெரம்பூர் பேரக்ஸ் சாலை, டவுட்டன் சந்திப்பு, புரசைவாக்கம் நெடுஞ்சாலை, கெல்லீஸ் வரை 9 கி.மீ. தூரத்திற்கு, சீனாவிலிருந்து இறக்குமதி செய்யப்பட்ட 5 இராட்சத துளையிடும் இயந்திரங்கள் மூலம் சுரங்கப்பாதைகள் தோண்டும் பணிகள் ஆரம்பிக்கப்பட்டுள்ளன. மீதமுள்ள 36.8 கி.மீ. தூரம் கெல்லீஸ் முதல், சேத்துப்பட்டு வழியாக சிறுசேரி சிப்காட் வரை மேலும் 8 இராட்சத துளையிடும் இயந்திரங்கள் மூலம் சுரங்கப்பாதைகள் தோண்டும் பணிகள் நடைபெறும். இதற்கான சுரங்கப்பாதை அமைக்கும் பணியினை 'எல் அண்ட் டி' (L & T) நிறுவனம் மேற்கொள்கிறது. 52 மாதங்களில் முடிக்க இலக்கு நிர்ணயம் செய்யப்பட்டுள்ளது.
### வான்வழிப் போக்குவரத்து
சென்னை பன்னாட்டு வானூர்தி நிலையம், கெல்லீஸ் நகரிலிருந்து சுமார் 21 கி.மீ.‌ தொலைவிலுள்ளது.
## அரசியல்
கெல்லீஸ் நகரானது, அண்ணா நகர் (சட்டமன்றத் தொகுதி) மற்றும் மத்திய சென்னை மக்களவைத் தொகுதி ஆகியவற்றிற்கு உட்பட்டது. 
## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
மனிதரின் தசைத் தொகுதி

**மனிதரின் தசைத் தொகுதி** (*human musculoskeletal system* அல்லது *human locomotor system*) என்பது ஒரு தனி மனித உடலில் காணப்படும் அனைத்துத் தசைகளினதும், வன்கூடுகளினதும் கூட்டான அமைப்பாகும். மனித உடலில் ஏறத்தாழ 650 வன்கூட்டுத் தசைகள் உள்ளன  எனக் கருதப்படுகிறது. ஆயினும், மிகச் சரியான எண்ணிக்கையைக் கூறுவது கடினமான இலக்காகும். பொதுவாகத் தசைகளின் தொழிற்பாடு யாதெனில், உடல் அசைவுக்கு ஏற்ப உடந்தையாக செயற்படுதல் ஆகும். இந்தத் தொழிலுக்கு எலும்புகளும், மூட்டுகளும், தசைநாண்களும், உடல் அசைவுக்குத் தேவையான ஏனைய அமைப்புக்களும் ஒருங்கிணைந்து இயங்க வேண்டும். தசையின் 75 பங்கு நீரால் ஆனது; 25 பங்கு பிசிதம் ஆகும். தசைச்சுருக்கத்தில் பங்கு கொண்டிருக்கும் முக்கிய பிசிதம் 'ஆக்டோமையோசின்' என்ற சிக்கலான பிசிதமாகும்.

## எலும்பு தசை
எலும்பு தசைகளில் முக்கியமானது பந்தகங்கள் எனப்படும். இவை உடல் எலும்புகளை இணைத்து,எலும்புகள் சீராக இருக்கவும், அதற்குரிய நார் தசைகளும் பயன்படுகின்றன. இவை மிக மெல்லிய நார் இழைகள் போன்றும், ஒளி ஊடுருவக்கூடியதாகவும், நுண்ணோக்கியில் காணும் போது, வெண்மையாகவும், சற்று கருமையாகவும் காணப்படுகின்றன. குறுக்க நார் தசைகள் சற்று மேடாகவும் காணப்படுகின்றன. எடுத்துக்காட்டாக, கெண்டைக்கால் தசைகளைக் கூறலாம். 

## இயக்கு தசை
இவைகளில் முழுக்க முழுக்க தசைநாண்களால் ஆனவை. அதன் உடற்செயலுக்கு ஒப்ப வடிவம் பெற்றுள்ளன. நாக்கில் அமைந்துள்ள தசைகளுக்கு ஒப்ப அதன் வடிவம் நீள்வடிவம் உடையன. மலவாயில் அமைந்து இருக்கும் தசைகள் வளைய வடிவத்திலும்,சுருங்கி விரியும்திறன் கொண்டவையாகவும் அமைந்துள்ளன. ஆண் இனப்பெருக்க உறுப்பின் தசைகளில், உடலின் இரத்தம் சேர்வதற்கு ஒப்ப, பை போன்ற அமைப்புகளும், பெண் இனப்பெருக்க உறுப்பின் தசைகள் முற்றிலும் வேறுபட்டும், பிரசவ காலத்தில் சுரக்கும் நொதியின் காரணாமா அதிகம் விரிந்து சுருங்கும் தன்மையைக் கொண்டதாக இருக்கிறது.

## எதிர்திசை தசைகள்
முழங்கை, முழங்கால் போன்றவற்றில் ஒரே திசையில் செயல்படக் கூடியவைகளாக இருக்கின்றன. இவை இருதலைத் தசை, முத்தலைத் தசை என வகைப்படுத்தப்படுகின்றன. இத்தகு தசைகள்  நுனியில் இணைப்புகளைக் கொண்டிருக்கும். இந்த 'சினர்சிட்டு' தசைகள் சுருக்கத்தால் இயங்குகின்றன. முழங்கையை மடக்குவதில், 'பிராசியாலிசு' என்ற வேறு இரண்டு மடக்குத்தசையினால் இருதலைத்தசை சுருங்குகின்றன. மறுதலை செய்கையானது, முத்தலைத்தசையால் நடக்கும் சிக்கலற்ற செயலாகும். சில நேரங்களில் ஒருவழிப்படுத்திய தசைச்செயல்கள் அசையும் பகுதியிலிருந்து சிறிது தூரத்தில் இருக்கின்றன. எடுத்துக்காட்டாக,விரல்களை மடக்கும் பொழுது, தோளும், புயம் முழுவதும் நிலையாக வைக்கப்பெற்று முத்தலைத்தசையும், இருதலைத்தசையும் நிலைநிறுத்தும் தசைகளாக செயற்படுகின்றன.

## பாசியா
நார் போன்ற இழையத்தின் 'பாசியா' எனப்படும் அகன்ற சவ்வின் துணையால் இயங்கும்போது, தசைகள் தத்தம் இடங்களில் நிலைநிறுத்தப்படுகின்றன. 'பாசியா' என்பது மனித உடல் சட்டகத்திற்கும், உள்ளுறுப்புகளுக்கும் ஆதாரமாக இருக்கும் இழையமாகும். இதனால் அசைவும் கட்டுப்படுத்தப்படுகின்றன; சாயல்களும் நிலைநிறுத்தப்பெறுகின்றன.

## மேற்கோள்கள்

பகுப்பு:மனித உடற்கூற்றுத் தொகுதிகள்
தடித்த அலகு வானம்பாடி

**தடித்த அலகு வானம்பாடி** (*Thick-billed lark*)(*இராம்போகோரிசு குளாட்பே*) அல்லது **குளோட்பே** **வானம்பாடி** என்பது அலாடிடே குடும்பத்தில் உள்ள ஒரு வானம்பாடி சிற்றினம் ஆகும். 

## வகைப்பாட்டியல்
தடித்த அலகு வானம்பாடி, பிரான்சு நாட்டு மருத்துவர் அன்டோயின் குளோட்டின் நினைவாகப் பெயரிடப்பட்டது. இது முதலில் *மெலனோகோரிபா* பேரினத்தைச் சேர்ந்தது என்று விவரிக்கப்பட்டது. இப்போது இது ***இராம்போகோரிசு*** என்ற ஒற்றைச் சிற்றினப் பேரினத்தின் கீழ் வைக்கப்பட்டுள்ளது.

## பரவலும் வாழிடமும்
இது வட ஆபிரிக்காவில் மொரிட்டானியா மற்றும் மொராக்கோ முதல் லிபியா வரையிலும், அரேபியத் தீபகற்பத்தின் மத்திய பகுதிகளிலும் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட புதர் மற்றும் வெப்பபாலைவனங்கள் ஆகும்.


Thick-billed Lark.ogv|சவுதி அரேபியாவில்
Ramphocoris clotbey MHNT 224 Tamrikat Mauritanie HdB.jpg|முட்டைகள்


## மேற்கோள்கள்

பகுப்பு:வட ஆப்பிரிக்கப் பறவைகள்
பகுப்பு:வானம்பாடிகள்
மத்தியதேசம்

**மத்தியதேசம்** (*Madhyadesha*) அல்லது "நடு நாடு" என்பது பண்டைய இந்தியாவிலிருந்த ஐந்து துணைப்பிரிவுகளில் ஒன்றாகும். அலகாபாத்தில் கங்கை, யமுனை ஆறுகளுடன் கட்புலனாகாத சரசுவதி ஆறும் வந்து கலப்பதாக நம்பப்படும் இடமான திரிவேணி சங்கமம் வரை இரண்டு நதிகளின் சங்கமம் வரை நீண்டுள்ளது. மத்தியப் பகுதியின் பிரதேசம் புவியியல் ரீதியாகவும் கலாச்சார ரீதியாகவும் ஒரு இணக்கமான உள்ளது. வட இந்தியாவிற்குள் (பண்டைய ஆரியவர்த்தம் ) இப்பகுதி சிறுவயதிலிருந்தே வரலாற்றின் முக்கிய நிகழ்வுகள் மற்றும் நாகரிகத்தின் பரவலை வழிநடத்துவதில் கருவியாக உள்ளது. 

கிமு ஆறாம் நூற்றாண்டிலிருந்து, இப்பகுதியின் வரலாற்றை சரியாகக் கணிக்க முடிகிறது.இராமாயணம் மற்றும் மகாபாரதம் ஆகிய இரண்டு இதிகாசங்களில் குறிப்பிடப்பட்டுள்ள கடவுள்கள் மற்றும் நாயகர்கள் இங்கு வாழ்ந்ததால் முழுப் பகுதியும் இந்து புராணங்களில் புனிதமான் இடமாகக் கருதப்படுகிறது. அதன் அடுத்தடுத்த புராணங்கள் மற்றும் பிற இந்து வேதங்களுடன் கலந்தது. இப்பகுதி குருக்கள், பாஞ்சாலர்கள், கோசலர்கள் மற்றும் குசானர்கள் மற்றும் குப்தர்கள் போன்ற பல மகாஜனபதங்களின் எழுச்சி மற்றும் வீழ்ச்சியைக் கண்டது. கி.பி 6 ஆம் நூற்றாண்டில் குப்த வம்சத்தின் வீழ்ச்சிக்குப் பிறகு, இப்பகுதி கன்னோசி மௌகரிகள் மற்றும் தானேஷ்வரின் ஹர்ஷவர்தனர் போன்ற பிராந்திய சக்திகளால் ஆளப்பட்டது. 9 மற்றும் 10 ஆம் நூற்றாண்டுகளில் கூர்ஜர பிரதிகாரர்கள் மற்றும் ககதவால வம்சம்|கதவாலர்கள்]] இப்பகுதியில் தங்கள் ஆதிக்கத்தைக் கொண்டிருந்தனர். 

## இதனையும் காண்க
* மகாஜனபதம்
* பரத கண்டம்
## சான்றுகள்

பகுப்பு:மகாஜனபதம்
பகுப்பு:மகாபாரதத்தில் நாடுகள்
பகுப்பு:இராமாயண நிகழிடங்கள்
பகுப்பு:ஆசியாவின் முன்னாள் நாடுகள்
பகுப்பு:உத்தரப் பிரதேசத்தின் வரலாறு
பகுப்பு:பண்டைய இந்திய நகரங்கள்
பகுப்பு:இந்திய வரலாறு
தில்லி பள்ளிக் கல்வி வாரியம்

**தில்லி பள்ளிக் கல்வி வாரியம்** (*Delhi Board of School Education*) இந்தியாவின் தில்லி நகரத்தில் இயங்கும்  மாநில அளவிலான கல்வி வாரியமாகும். தில்லி முதல்வர் அரவிந்த் கெச்ரிவால் 2021 ஆம் ஆண்டு இவ்வாரியத்தை நிறுவினார். தற்போது தில்லியில் 32 பள்ளிகள் தில்லி பள்ளிக் கல்வி வாரியத்துடன் இணைக்கப்பட்டுள்ளன. இவை   பல்வேறு துறைகளில் கல்வியை வழங்குகின்றன. அறிவியல் தொழில்நுட்ப பொறியியல் மற்றும் கணிதம் பிரிவுக்கு  12 பள்ளிகள், மனிதநேயத்திற்கு 7 பள்ளிகள், நிகழ்ச்சி மற்றும் காட்சி கலைகள் பிரிவுக்கு 4 பள்ளிகள், உயர்நிலை  21 ஆம் நூற்றாண்டு திறன்கள் மேம்பாட்டுக்காக 7 பள்ளி மற்றும் ஆயுதப் படைகள் தயாரிப்பு பள்ளி  1 பள்ளி என இவை செயல்படுகின்றன. 
## வரலாறு
தில்லி பள்ளிக் கல்வி வாரியம் 6 மார்ச் 2021 ஆம் ஆண்டு மார்ச்சு மாதம் 6 ஆம் நாளன்று தில்லி அமைச்சரவையால் அங்கீகரிக்கப்பட்டது. அதிகாரப்பூர்வமாக 2021 ஆம் ஆண்டு மார்ச்சு மாதம் 19 ஆம் நாளன்று பதிவு செய்யப்பட்டது.   ஆகத்து மாதம் 11 ஆம் தேதியன்று பன்னாட்டு இளங்கலை கல்வித்திட்ட அமைப்புடன்  தில்லி அரசாங்கம் புரிந்துணர்வு ஒப்பந்தத்தில் கையெழுத்திட்டது. ஆகத்து மாதம் 13 அன்று தில்லி பள்ளிக் கல்வி வாரியம் மத்திய பள்ளிக் கல்வி வாரியத்தால் அங்கீகரிக்கப்பட்டது. இந்த அங்கீகாரம் தில்லி பள்ளிக் கல்வி வாரியத்தின் தேர்வுகளை நடத்தவும் சான்றிதழை வழங்கவும் அனுமதிக்கிறது.
## மேற்கோள்கள்

பகுப்பு:தில்லியில் கல்வி
கானாபுரம் ஹவேலி

**கானாபுரம் ஹவேலி** (**Khanapuram Haveli**), தென்னிந்தியாவில் உள்ள தெலங்காணா மாநிலத்தின் கம்மம் மாவட்டத்தில் உள்ள ஒரு சிற்றூர் ஆகும். இது கம்மம் நகரத்தின் புறநகரில் உள்ளது. இது கம்மம் நகரத்திலிருந்து 8.0 கிலோ மீட்டர் தொலைவிலும், மாநிலத் தலைநகரான ஐதராபாத்திற்கு கிழக்கே 203.2 கிலோ  மீட்டர் தொலைவிலும் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 14,555  வீடுகள் கொண்ட கானாபுரம் ஹவேலி நகரத்தின் மக்கள் தொகை 53,442  ஆகும். அதில் ஆண்கள் 26,588 மற்றும் பெண்கள் 26,854  ஆக உள்ளனர். பாலின விகிதம் 1000 ஆண்களுக்கு 1,010 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி  எழுத்தறிவு 88.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,541 மற்றும் 2,194 ஆகவுள்ளனர். 

இதன் மக்கள் தொகையில் இந்துக்கள் 90.14%, இசுலாமியர் 7.85%, பௌத்தர்கள் , சமணர்கள் ,  
சீக்கியர்கள் , கிறித்தவர்கள் 1.51% மற்றும் பிறர் 0.50% ஆகவுள்ளனர். 
## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:கம்மம் மாவட்டம்
ஆர்மூர்

**ஆர்மூர்** (**Armoor**),  தென்னிந்தியாவில் உள்ள தெலங்காணா மாநிலத்தின் நிசாமாபாத் மாவட்டத்தில் உள்ள நகராட்சி மன்றத்துடன் கூடிய நகரம் ஆகும். இதனைச் சுற்றி 9 மலைக்குன்றுகள் இருப்பதால் இதற்கு தற்போது நவரத்திரனபுரம் என அழைக்கப்படுகிறது. இது நிசாமாபாத் நகரத்திற்கு 27.4 கிலோ மீட்டர் தொலைவிலும்; ஐதராபாத்திற்கு வடக்கே 183.4 கிலோ மீட்டர் தொலைவிலும் உள்ளது. தேசிய நெடுஞ்சாலை எண் 7 மற்றும் 63 ஆர்மூர் வழியாகச் செல்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 15,079  வீடுகளும் கொண்ட ஆர்மூர் நகரத்தின் மக்கள் தொகை 64,023 ஆகும். அதில் ஆண்கள் 31,736  மற்றும் 32,287 பெண்கள்  ஆக உள்ளனர். பாலின விகிதம் 1000 ஆண்களுக்கு 1017  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.08% ஆகவுள்ளனர். இதன் சராசரி  எழுத்தறிவு  ஆகவுள்ளது. இதன் மக்கள் தொகையில் இந்துக்கள் 74.86%, இசுலாமியர் 22.85%, கிறித்தவர்கள் 1.32% மற்றும் பிறர் 0.95% ஆகவுள்ளனர்.

## போக்குவரத்து
தேசிய நெடுஞ்சாலை எண் 16 மற்றும் 44 (7) ஆர்மூர் வழியாகச் செல்கிறது. ஆர்மூர் இரயில் நிலையம்நாட்டின் முக்கிய நகரங்களுடன் இணைக்கிறது.
## மேற்கோள்கள்

 பகுப்பு:தெலங்காணாவில் உள்ள ஊர்களும் நகரங்களும்
பகுப்பு:நிசாமாபாத் மாவட்டம்
மீர்பேட்-ஜிலேலகுடா

**மீர்பேட்-ஜில்லேலகுடா** (**Meerpet–Jillelguda**), தென்னிந்தியாவின் தெலங்காணா மாநிலத்தில் உள்ள ரங்காரெட்டி மாவட்டத்தில் உள்ள நகராட்சியுடன் கூடிய செயற்கைக் கோள் நகரம் ஆகும். இது இரட்டை நகரங்கள் ஆகும். இது ஐதராபாத் மாநகரத்திற்கு தெற்கே  10.5 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி மீர்பேட் மற்றும் ஜில்லேலகுடா இரட்டை நகரங்களின மக்கள் தொகை 59,474 ஆகும். அதில் ஆண்கள் 30299 மற்றும் பெண்கள் 29178  ஆக உள்ளனர். 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:ரங்காரெட்டி மாவட்டம்
கொரட்லா

**கொரட்லா** (**Korutla**), தென்னிந்தியாவின் தெலங்காணா மாநிலத்தில் உள்ள ஜக்டியால் மாவட்டத்தில் உள்ள நகரம் ஆகும். இது மாவட்டத் தலைமையிடமான ஜக்டியால் நகரத்திற்கு 23 கிலோ மீட்டர் தொலைவிலும்; நிசாமாபாத்திற்கு 76 கிலோ மீட்டர் தொலைவிலும்; மாநிலத் தலைநகரான ஐதராபாத்திற்கு 69 கிலோமீட்டர் தொலைவிலும் உள்ளது. இது கடல் மட்டத்திலிருந்து 942 அடி (287 மீட்டர்) உயரத்தில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 15,669  வீடுகளும் கொண்ட கொரட்லா நகரத்தின் மக்கள் தொகை 66,504 ஆகும். அதில் ஆண்கள் 33,250 மற்றும் பெண்கள்  33,254 ஆக உள்ளனர். பாலின விகிதம் 1000 ஆண்களுக்கு 1,000 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 75% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,614 மற்றும் 1,321 ஆகவுள்ளனர். 

இதன் மக்கள் தொகையில் இந்துக்கள் 68.57%, இசுலாமியர் 30.73%, கிறித்தவர்கள் 0.46% மற்றும் பிறர் 0.68% ஆகவுள்ளனர். 

## போக்குவரத்து

பெட்டப்பள்ளி-நிசாமாபாத் இருப்புப் பாதையில் கொரட்லா தொடருந்து நிலையம் உள்ளது. இது கரீம்நகர், மும்பை, விசாகப்பட்டினம், தில்லி, சென்னை போன்ற நகரங்களுடன் இணைக்கிறது. 
## மேற்கோள்கள்

 பகுப்பு:தெலங்காணாவில் உள்ள ஊர்களும் நகரங்களும்
பகுப்பு:ஜக்டியால் மாவட்டம்
பசின்கோர் தோக்சின்

**பசின்கோர் தோக்சின்** என்பவர் ஒரு ஏகாதிபத்திய மங்கோலிய போர்சிசின் ஆட்சியாளர் ஆவார். இவர் கய்டுவின் மகன் ஆவார். கய்டுவிற்குப் பிறகு இவர் ஆட்சிக்கு வந்தார். இவர் போடோன்சார் முன்ஹாக்கின் ஆறாம் தலைமுறை வழித்தோன்றல் ஆவார். இவர் கமக் மங்கோலியக் கூட்டமைப்பைத் தோற்றுவித்த காபூல் கானின் பேரன் ஆவார். இவருக்குப் பிறகு இவர் மகன் தும்பினை கான் கி. பி. 1100இல் ஆட்சிக்கு வந்தார்.

## உசாத்துணை

பகுப்பு:போர்சிசின்
ஜாகீராபாத்

**ஜாகீராபாத்** (**Zaheerabad** or **Zahirabad**), தென்னிந்தியாவின் தெலங்காணா மாநிலத்தில் உள்ள சங்காரெட்டி மாவட்டத்தில் உள்ள நகராட்சியுடன் கூடிய தொழில் நகரம் ஆகும். இது மாவட்டத் தலைமையிடமான சங்காரெட்டிக்கு மேற்கே 56.4 கிலோ மீட்ட்ர் தொலைவிலும்; மாநிலத் தலைநகரான ஐதராபாத் நகரத்திற்கு வடமேற்கில் 100 கிலோ மீட்டர் தொலைவிலும் உள்ளது. ஐதராபாத்-மும்பையை இணைக்கும் தேசிய நெடுஞ்சாலை எண் 65 ஜகீராபாத் வழியாகச் செல்கிறது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 13,824 வீடுகளும் கொண்ட ஜாகீராபாத் நகரத்தின் மக்கள் தொகை  71,166  ஆகும். அதில் ஆண்கள் 36,069  மற்றும் பெண்கள்  35,097 ஆக உள்ளனர். பாலின விகிதம் 1000 ஆண்களுக்கு 973 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு 73.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,591 மற்றும் 1,185 ஆகவுள்ளனர். இதன் மக்கள் தொகையில் இந்துக்கள் 51.83%, இசுலாமியர் 45.48%, கிறித்தவர்கள் 1.62% மற்றும் பிறர் 0.98% ஆகவுள்ளனர்.

## போக்குவரத்து
### [[இருப்புப் பாதை]]
ஜாகீராபாத் தொடருந்து நிலையம், ஐதராபாத், பெங்களூர், நாந்தேட், சீரடி, புனே, விசாகப்பட்டினம், விஜயவாடா, மச்சிலிப்பட்டினம் மற்றும் வாராங்கள் போன்ற நகரங்களுடன் இணைக்கப்பட்டுள்ளது. 
## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:சங்காரெட்டி மாவட்டம்